
๑.ชื่อโครงการ  โครงการทัศนศึกษาแหล่งเรียนรู้นอกสถานที่ของศูนย์พัฒนาเด็กเล็ก
 
 ๒. หลักการและเหตุผล
                    ตามแผนพัฒนาการศึกษาแห่งชาติ พ.ศ.๒๕๔๕ - ๒๕๕๙ ซึ่งเน้นปรัชญาเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัว ยึดทางสายกลางบนพื้นฐานของความสมดุลพอดี รู้จักประมาณอย่างมีเหตุผล มีความรอบรู้เท่าทันโลก เน้นแนวทางในการดำเนินชีวิต เพื่อมุ่งให้เกิดการพัฒนาที่ยั่งยืนและความอยู่ดีมีสุขของคนไทย โดยยึด“คน” เป็นศูนย์กลางการพัฒนา และสอดคล้องกับแผนพัฒนาเศรษฐกิจและสังคมแห่งชาติ ฉบับที่ ๑๐ (พ.ศ.๒๕๕๐- ๒๕๕๔) “เด็ก” จึงถือเป็นหัวใจสำคัญของการพัฒนา เพราะเด็กตั้งแต่แรกเกิด จนถึงอายุ ๕ ขวบ เป็นช่วงสำคัญช่วงหนึ่งของชีวิตที่สมองมีการเจริญเติบโตมากกว่าทุก ๆ ช่วงอายุ และเป็นช่วงเวลาที่เหมาะสมสำหรับการปูพื้นฐานทักษะต่าง ๆ ให้เด็กได้พัฒนาการเรียนรู้ ซึ่งถือเป็นแนวคิดด้านหนึ่งของการจัดการศึกษาปฐมวัย องค์การบริหารส่วนตำบลบ้านหาดได้เล็งเห็นถึงความสำคัญของเด็กปฐมวัย จึงได้จัดโครงการทัศนศึกษาแหล่งเรียนรู้นอกสถานที่ของศูนย์พัฒนาเด็กเล็ก เพื่อให้เด็กได้เกิดการเรียนรู้แลกเปลี่ยนระหว่างกลุ่มเพื่อน ,ครูผู้ดูแลเด็ก, ผู้ปกครอง และระหว่างวิทยากรประจำแหล่งการเรียนรู้ ขึ้น

๓. วัตถุประสงค์
          ๑.เพื่อส่งเสริมให้เด็กได้เรียนรู้นวัตกรรมระดับปฐมวัยจากแหล่งเรียนรู้นอกสถานที่
          ๒. เพื่อช่วยให้เด็กเกิดการใฝ่รู้อย่างต่อเนื่องตลอดเวลา
          ๓. เพื่อให้เด็กเกิดการเรียนรู้อย่างมีความสุข จากประสบการณ์และสถานที่จริง
          ๔. เพื่อสนองนโยบายของรัฐบาลในด้านการเรียนรู้แก่เด็ก
          ๕. เพื่อให้เดกมีความรู้ ความเข้าใจเกี่ยวกับแนวปรัชญาเศรษฐกิจพอเพียง โครงการตามพระราชดำริ

 ๔. เป้าหมาย
          ๑. เด็กระดับปฐมวัยในศูนย์พัฒนาเด็กเล็ก   จำนวน ๓๐ คน
          ๒. ผู้ปกครองเด็ก จำนวน ๓๐ คน
          ๓. เจ้าหน้าที่ผู้เกี่ยวข้อง   จำนวน  ๕ คน
                        รวมทั้งสิ้น จำนวน   ๖๕ คน


๕. วิธีดำเนินการ
            ๑. จัดทำโครงการเพื่อเสนอขออนุมัติและขอจัดตั้งงบประมาณ
            ๒. ประสานงานกับสถานที่เบื้องต้น กำหนดรูปแบบการดำเนินการ
            ๓. ประสานงานกับวิทยากรผู้มีความรู้เกี่ยวกับแหล่งเรียนรู้
            ๔. ประสานงานหน่วยงานที่เกี่ยวข้อง
            ๕. ดำเนินการตามภารกิจโครงการ
            ๖. รวบรวมวิเคราะห์และประเมินผลการดำเนินการ

๖. ระยะเวลาดำเนินการ

             ระหว่างเดือน มิถุนายน  ๒๕๕๖
๗. สถานที่ดำเนินการ : ทัศนศึกษาแหล่งเรียนรู้นอกสถานที่
	ณ บึงฉวาก  เฉลิมพระเกียติ  จังหวัดสุพรรณบุรี

 ๘. งบประมาณ
         จำแนกเป็นค่าใช้จ่าย ดังรายการต่อไปนี้
           - ค่าอาหาร, อาหารว่างและเครื่องดื่ม        จำนวน  ๖๕  คน ๆ ละ ๗๕ บาท  รวมเป็นเงิน ๔,๘๗๕ บาท
          - ค่าจ้างเหมารถ   จำนวน  ๑ คัน เป็นเงิน  ๑๐,๐๐๐  บาท
          - ค่าบัตรเข้าชมสถานที่  จำนวน  ๖๕  คน ๆ ละ ๒๖๕ บาท  รวมเป็นเงิน  ๑๗,๒๒๕ บาท 
		รวมเงินทั้งสิ้น  ๓๒,๑๐๐  บาท 
 
    หมายเหตุ ค่าใช้จ่ายทุกรายการถัวเฉลี่ยกันได้

๙. ผู้รับผิดชอบโครงการ
           ส่วนการศึกษา ศาสนาและวัฒนธรรม องค์การบริหารส่วนตำบลบ้านหาด

๑๐. การประเมินผลโครงการ
             ๑. การสังเกตจากการร่วมกิจกรรม
             ๒. การตอบแบบสอบถาม

๑๑. ผลที่คาดว่าจะได้รับ
           ๑. เด็กปฐมวัยได้ศึกษาแหล่งเรียนรู้จากสถานที่จริง
          ๒.ผู้ปกครองและครูผู้ดูแลเด็กได้มีส่วนร่วมในการจัดการศึกษาให้กับเด็กปฐมวัย

ผู้เสนอโครงการ
				ลงชื่อ
			                      (นางสาวศิริพร  เอมดี)
                                                         นักวิชาการศึกษา
		              รักษาการหัวหน้าส่วนการศึกษา ศาสนาและวัฒนธรรม
					 





ผู้เห็นชอบโครงการ
			    ลงชื่อ
                                                  (นายไพฤทธิ์   ตรัยรัตนสถิต)
    		                        ปลัดองค์การบริหารส่วนตำบลบ้านหาด

ผู้อนุมัติโครงการ
			    ลงชื่อ
                                                    (นายผ่วน  เอมดี)
                                     นายกองค์การบริหารส่วนตำบลบ้านหาด

